Page:Magic pill, or, Davie and Bess (4).pdf/2



N yonder glen, beside a meadow;

Liv'd Nanse, an auld, bien, honest widow,

Wha had ae daughter, named Bess,

An' Bessie was a bonnie lass.

To ilka lad her mind was steckit,

Excepting Davie, whom she liket;

Wha was a braw, blythe, rustic Billie,

As ever canter'd on a fillie,

And counted it the height o' bliss,

To love, and be beloved by Bess,

They pledg'd their oaths to join their hands,

A weel as hearts, in marriage bands ;

An' wi' the custom condescended,

To tell Auld Nanse what was intended,

Wha wi' a mother's transport bless'd them,

An' a' the joys o' wedlock wish'd them.

Now Nanse and Bessie to their likin'

Made ready blankets, sheets, and tikin',

An' ither things for back and bedding,

In expectation o' the wedding.

But, while they made siesic [sic] preparation,

Poor Bess turn'd pale wi' sad vexation,

For Davie took up wi' anither,

And left poor Bessie a' thegither.

Nanse, griev'd to see her Bessie mourn,

Sae sair affronted, and forlorn,

Set out'ae day, thro' dirt an' water,

To get advice about the matter,

Frae a learned doctor, she'd heard tell o',

Wha had some drugs could fix the fellow.

To wave description, how she, wan'erin'